|  |
| --- |
|  |
| **REPUBLIKA HRVATSKA** |
| **ŠIBENSKO-KNINSKA ŽUPANIJA** |
|  |
| **GRAD SKRADIN** |

**OBRAZLOŽENJE I. IZMJENA I DOPUNA PRORAČUNA GRADA SKRADINA ZA 2023. GODINU**

U skladu s odredbama Zakona o proračunu, Gradsko vijeće grada Skradina donosi I. Izmjene i dopune proračuna za 2023. godinu.

Izmjene i dopune proračuna donose se, kao i proračun, na trećoj razini računskog plana, uz poštivanje proračunskih klasifikacija – organizacijska, funkcijska i ekonomska klasifikacija te izvori financiranja.

I. Izmjenama i dopuna proračuna za 2023. godinu predlažu se korekcije u odnosu na izvorni plan za 2023. godinu kako slijedi:

* Povećanje ukupnih prihoda i primitaka u iznosu od 340.920,85 eura
* Povećanje ukupnih rashoda i izdataka u iznosu od 903.381,20 eura.

**OPĆI DIO**

**A.** **RAČUN PRIHODA I RASHODA**

***PRIHODI***

Prihodi poslovanja i prihodi od prodaje nefinancijske imovine povećavaju se na slijedećim pozicijama:

* Pomoći iz inozemstva i od subjekata unutar općeg proračuna (skupina 63) povećava se za 254.962,92 eura, a odnose se na pomoći proračunu iz drugih pomoći, te na pomoći od izvanproračunskih korisnika.
* Prihodi od upravnih i administrativnih pristojbi, pristojbi po posebnim propisima i naknadama (skupina 65) povećavaju se za 85.951,29 eura , a odnose se na prihode po posebnim propisima, tj. prihode od sufinanciranja Dječjeg vrtića Skradina.

***RASHODI***

Rashodi poslovanja i rashodi za nabavu nefinancijske imovine mijenjaju se na slijedećim pozicijama:

* Plaće (Bruto) (podskupina 311) povećavaju se za 163.247,04 € ,
* Ostali rashodi za zaposlene (podskupina 312) povećavaju se za 15.860,37 € ,
* Doprinosi na plaće (podskupina 313) povećavaju se za 24.745,87 € ,
* Naknade troškova zaposlenima (podskupina 321) povećavaju se za 21.573,56 € ,
* Rashodi za materijal i energiju (podskupina 322) povećavaju se za 88.114,32 €,
* Rashodi za usluge (podskupina 323) povećavaju se za 50.233,99 €,
* Ostali nespomenuti rashodi poslovanja (podskupina 329) povećavaju se za 20.000,00 € ,
* Ostali financijski rashodi (podskupina 343) povećavaju se za 530,89 €,
* Ostale naknade građanima i kućanstvima iz proračuna (podskupina 372) smanjuju se za 225.630,00 € ,
* Tekuće donacije (podskupina 381) povećavaju se za 2.009,00 €,
* Nematerijalna imovina (podskupina 412) povećava se za 22.389,29 €,
* Građevinski objekti (podskupina 421) povećava se za 695.306,87 €,
* Postrojenja i oprema (podskupina 422) povećavaju se za 25.000,00 €.

**POSEBNI DIO**

**Rashodi i izdaci u Posebnom dijelu proračuna povećavaju se ili smanjuju na slijedeći način:**

**00501 – UPRAVNI ODJEL ZA FINANCIJE, IMOVINSKO-PRAVNE POSLOVE I DRUŠTVENE DJELATNOSTI**

**PROGRAM A01 JAVNA UPRAVA I ADMINISTRACIJA**

**A10002 Financiranje nacionalnih manjina**

Tekuće donacije nacionalnim zajednicama i manjinama planirane su u iznosu 1.991,00 €, a izmjenama i dopunama povećane su na 4.000,00 €.

**A100006 Rashodi za izbore**

Planirana nova stavka Rashodi za izbore Vijeća srpske nacionalne manjine u iznosu od 20.000,00€, a odnosi se na izbore koji će se održati u svibnju 2023.

**A100001 Zajednički poslovi gradske uprave**

Stavka Plaće za zaposlene planirana je u iznosu od 225.629,00 €, a izmjenama i dopunama povećana je na 238.901,06 €.

Usluge tekućeg i investicijskog održavanja prijevoznih sredstava planirane su u iznosu 4.640,00 €, a izmjenama i dopunama ta stavka povećana je na 10.000,00 €.

**00601- UPRAVNI ODJEL ZA GOSPODARSTVO, KOMUNALNE DJELATNOSTI I LOKALNU SAMOUPRAVU**

**PROGRAM A02 KULTURA**

**K200011 Nabava bine za skradinsko kulturno ljeto**

Dodana stavka Nabava bine za Skradinsko kulturno ljeto u iznosu od 25.000,00 €.

**PROGRAM A03 ŠPORTSKE AKTIVNOSTI**

**K300002 Projektna dokumentacija za sportsku dvoranu**

Dodana stavka Izmjena projektne dokumentacije sportske dvorane u iznosu od 9.000,00 € zbog zahtjeva natječaja, a u svrhu lakšeg dobivanja sredstava, iznos je povećan kako bi prostorija bila multifunkcionalna a ne isključivo sportska dvorana.

**K300003 Sportske dvorane i rekreacijski objekti**

Stavka Centar za aktivni turizam-Veslački hangar iznosila je 1.161.324,00 € a izmjenama i dopunama povećana je na 1.423.214,48 € s obzirom da će ukupni troškovi projekta biti veći od predviđenih.

**PROGRAM A06 KOMUNALNA DJELATNOST**

**A600008 Ostale usluge održavanja javnih površina**

Dodana stavka Uređenje pomorskog dobra na k.č. 148/16 u iznosu od 20.000,00 € u svrhu izgradnje istezališta za brodove uz Malu jarugu.

**PROGRAM A12 UNAPREĐENJE STANJA U PROSTORU**

**K120004 Izrada projektnih dokumentacija i planova**

Dodana stavka Praćenje stanja na saniranom odlagalištu Bratiškovački gaj u iznosu 13.389,29 € kao redovna godišnja obveza.

**PROGRAM A13 KAPITALNA INFRASTRUKTURA**

**K130001 Nerazvrstane ceste – uređenje puteva i ulica**

Stavka Uređenje ulice stube Mate Klarića iznosila je 7.964,00 €, a izmjenama i dopunama povećana je na 16.092,00 € zbog zahtijeva konzultanata za izmjenom troškovnika.

Stavka Nerazvrstane ceste na području grada Skradina za koju je financiranje planirano iz vlastitih izvora iznosila je 48.361,00 €, a izmjenama i dopunama povećana je na 76.876,48 €.

Stavka Nerazvrstane ceste na području grada Skradina za koju je financiranje planirano kapitalnim pomoćima iz državnog proračuna iznosila je 92.906,00 €, a izmjenama i dopunama povećana je na 136.040,91 €.

**K130003 Protupožarni putevi**

Stavka Poljski i protupožarni putevi iznosila je 66.362,00 €, a izmjenama i dopunama povećana je na 70.000,00 €.

**K130023 Sanacija dijela županijske ceste ŽC6075-Karlove kuće**

Ova stavka dodana je u iznosu od 350.000,00€ od kojih će 210.000,00 € financirati Županijska uprava za ceste, a preostalih 140.000,00 € financirati će se viškom prihoda iz prethodnih godina, a u svrhu rekonstrukcije dijela ceste kako bi se izgradio nogostup.